UFO-Mail nr. 246 


Skandinavisk UFO Information 

Danmarks UFO Forening 



Så er årets ufo-bog på lager! 


De 12. oktober 2017 udkommer SUFOI's store jubilæumsbog UFO'er - Myter og viden med 204 gennemillustrerede 
sider. Læs mere her og bestil allerede nu. 



3. oktober 2017 


Når drømmene får vinger 

Den 2. oktober 1942 lettede Bell XP-59 Airacomet fra Edwards AFB. Dermed trådte US Army Air Force ind i jetalderen. I de 
efterfølgende årtier har hundredvis af jetdrevne amerikanske testudgaver af bombefly og jagerfly fået luft under vingerne. 
Alle udviklet af flydesignere, teknikere og testpiloter, for hvem fremtiden var lige her og nu - og den havde vinger. 

Af Kim Møiler Hansen 

I artiklen „Drømmefabrikken Skunk Works®" i UFO-Mail nr. 231 omtalte jeg bogen The Projects of Skunk Works - 75 Years of Lockheed 
Martin's Advanced Deveiopment Programs skrevet af Steve Pace. Nu har Pace skrevet endnu et pragteksemplar af en bog: The Big Book of X- 
Bombers and X-Fighters - USAF Jet-Powered Experimental Aircraft and Their Propuisive Systems. 

På 360 sider, illustreret med mere end 250 illustrationer, får man historien om alle 
de X-bombefly og X-jagerfly, der har set dagens lys i USA siden 1942. Dvs. 90 fly 
og alle deres varianter er beskrevet i tekst og et fremragende billedmateriale 
suppleret med gode tabeller, faktabokse og resumeer - lige fra XB-43 til B-2A og 
XP-59A til F-35A. Nogle forblev en vision. Andre kom i masseproduktion. Men alle 
har flyttet grænserne for, hvad luftfartøjer kan og skal. 

Mange af eksperimentalflyene har virkelige set underlige ud i testfasen, og når 
man så også får at vide, at de har været længe undervejs, forstår man godt, at 
folk, der uforvarende har fået et glimt af disse fantastiske luftfartøjer i en samtid, 
hvor mere gammeldags flytyper er normalen, har tolket dem som noget 
fremmedartede og måske mystisk - og så taler vi kun om observationer i USA. 
Tænk også på, at mange andre steder i verden, fx i Storbritannien, Frankrig, 
Rusland og Kina, har der i årtier været eksperimenteret med nye flytyper, droner 



Bell P-59B Airacomet udstillet på National Museum of the 
United States Air Force. 


og avancerede våbensystemer. 









Testversioner af fly kan være på 
tegnebrættet i lang tid, før de 
måske bliver luftbårne og i bedste 
fald også ender med at komme i 
serieproduktion. Fx fløj 
testudgaven af Lockheed Martin F- 
35 Lightning II (Joint Strike 
Fighter) første gang som X-35 i 
2000 og fik sin jomfruflyvning som 
F-35 i 2006. Danmark har bestilt op 
til 27 eksemplarer af dette såkaldte 
femtegenerations kampfly, der 
bliver en del af det danske forsvar 
fra 2020. I marts 2017 var der i alt 
produceret 231 eksemplarer af F- 
35. Billedet viser en F-35A 
Lightning II fotograferet i maj 
2013 over Florida. 
(Foto: Master Sgt. Donald R. Allen/U.S. Air Force) 




De mange fly i The Big Book of X-Bombers and X-Fighters er i dag offentligt 
kendte, men har engang været omgærdet af hemmelighedskræmmeri og 
beskyttet af dækhistorier. Steve Pace gør i bogen også opmærksom på, at 
der helt sikkert stadig findes projekter, som han ikke kender til, og som er 
hemmeligstemplede og formentlig forbliver det i mange år endnu. 

The Big Book of X-Bombers and X-Fighters er ikke en bog om ufomyten. 
Alligevel er den med til at tegne billedet af en virkelighed, som nemt overgår 
manges fantasi og kan skabe forestillinger og fortællinger, der også påvirker 
ufomyten. Er man bare lidt interesseret i flyhistorie, er bogen selvfølgelig en 
oplagt anskaffelse. 


Steve Pace: „The Big Book o f X-Bombers and X-Fighters - USAF Jet-Powered 
Experimental Aircraft and Their Propuisive Systems ", Zenith Press, an 
imprint of The Quarto Group, 2016. Kan bl.a. købes her . 


Kan det nu også passe? 

Mistænksomhed er medfødt, så vi er alle disponerede for at blive 

konspirationsteoretikere. Alle er faktisk konspirationsteoretikere - i hvert fald en gang 
imellem. Alle store hændelser kan spores tilbage til bevidste beslutninger taget af 
konspiratorer. Vi har alle et behov for at forstå vores omverden, skabe mening og få 
store og små hændelser sat i system, men nogle ser i overdrevent omfang mønstre og 
sammenhænge over alt og tegner alt for mange streger mellem prikkerne. For de mest 
indædte konspirationsteoretikere er den enkle forklaring aldrig løsningen, for der er 
altid et andet lag, skjulte motiver og hemmelige kræfter, som kan afdækkes. 
Konspirationsteorier er enkle måder at fortælle komplicerede historier på: De gjorde 
det! Og vi har alle lov til at være eksperterne, der kan afdække sandheden. 

Af Kim Møller Hansen 

Ovenstående udsagn er blot nogle få af de mange interessante konklusioner, der drages i 

bogen Suspicious Minds - Why We Believe Conspiracy Theories skrevet af psykologen Rob Brotherton, 

der har en doktorgrad i konspirationsteorier. 

Hvis du kun vil læse en bog, der forklarer psykologien bag konspirationsteorier, så er Suspicious Minds 
simpelt hen bogen. Den er velskrevet, humoristisk, vidende og har ikke til hensigt at nedgøre nogen - 
og så refererer den til utallige psykologiske undersøgelser, der i overbevisende grad dokumenterer, fx 
hvorfor nogen tror mere på konspirationsteorier end andre, hvad der skaber konspirationsteorier, 
hvordan vi alle kan være ofre for illusioner, hvorfor vi alle mener, at der bag store begivenheder må 
ligge omfattende årsager, og hvorfor bevisligt falske fakta/opfattelser er levedygtige (tænk blot på 
påstandene om, at fhv. præsident Barack Obama ikke er født i USA). Mange forskellige psykologiske 
faktorer spiller ind på, hvad vi vælger at tro på. 

Læs Suspicious Minds og bliv meget klogere på dig selv og dine medmennesker. 


Konspirationsteorier på ufo.dk 


Vi har tidligere her i UFO-Mail behandlet konspirationsteorier i forskellige sammenhænge. Læs fx: 

• UFO-Mail nr. 134 

• UFO-Mail nr , 147 

• www.sufoi.dk/arkiv/konspiration.php 

Rob Brotherton: „Suspicious Minds - 
Why We Beiieve Conspiracy 
Theories ", 304 sider, Bloomsbury 
Sigma 2016. Med enkelte, velvalgte 
tegninger fra psykologiske 
eksperimenter samt gode referencer 
og noter og et brugbart 
stikordsregister. Bogen kan bl.a. 
købes her . Rob Brotherton har 
hjemmesiden The Psvchoioav of 
Conspiracy Theories . 



















